Rune Johan Andersson

Rune Johan Andersson (født 1945) er en norsk illustratør, avistegner og barnebokforfatter. Han har særlig illustrert bøker, både for voksne og barn.

 Bakgrunn og arbeid 
Rune Johan Andersson har utdannelse fra blant annet Westerdals reklameskole i Oslo. Han leverte tegninger til Dagbladet i perioden 1970–1984 og til Aftenposten 1984–1998. Han har ellers tegnet til en stor mengde bøker, deriblant bildebøker for barn, hvorav nærmere femten med egen tekst. 

Rune Johan Anderssons tegninger kjennetegnes av en fantasifull stil, sikker, fast oppbygd penneteknikk med mye bruk av skravering, jevne akvarellflater, fortegnede, plastiske figurer og humoristiske karikaturer. Motivene er ofte enkle og konkrete, men ikke sjelden også underfundige, fabulerende og surrealistiske. Andersson er innkjøpt av blant andre Nasjonalgalleriet, Riksgalleriet og Norsk kulturråd. Våren 2011 hadde han en retrospektiv utstilling av avis- og bokillustrasjoner i Tegnerforbundets galleri i Oslo.

Rune Johan Andersson har også vært lærer på SHKS og Westerdals Reklameskole i en kort periode. Han har hatt garantiinntekt som billedkunstner siden 1995. 2007–2009 var Rune Johan Andersson en av sju medlemmer i styret i Norske Barne- og Ungdomsbokforfattere (NBU).

Rune Johan Andersson bor i Oslo.

 Bibliografi 

 Bøker med egen tekst og egne tegninger 
 1988: «Far sover!» – billedbok for barn
 1991: «Horisonter» – billedbokRune Johan Andersson: «Horisonter» (1991)
 1996: «Ellers kommer vi for sent» – billedbokRune Johan Andersson: «Ellers kommer vi for sent...» (1996)
 1998: «Spann» – billedbokRune Johan Andersson: «Spann» (1998)
 2001: «Glemmeboken» – barnebok
 2003: «Snegledansen» – billebok
 2003: «Rottenes plan og andre forunderlige fabler» – barnebok sammen med flere
 2005: «Post» – barnebok
 2007: «Containerfortellinger» – barnebok
 2008: «Far alene» – barnebok, utgitt på CappelenDamm
 2009: «Schluuk» – barnebok, utgitt på Cappelen Damm
 2010: «Det ble så stille» – ti fortellinger, utgitt på Cappelen Damm
 2011: «Munken Mikros himmelfart» – barnebok, utgitt på Cappelen Damm
 2012: «Ørkensang» – billedbok, utgitt på Cappelen Damm
 2013:  «Viggo i Veggen» – billedbok, utgitt på Cappelen Damm
 2014: «Støv» – billedbok, utgitt på Cappelen Damm

 Bokillustrasjoner (utvalg) 
 1977: Asbjørnsen, Moe, Nauthella m.fl.: «Erotiske folkeeventyr»Asbjørnsen, Moe, Nauthella m.fl.: «Erotiske folkeeventyr» (1977, 3. utgave fra 1996)
 1977: Eva Schram: «Evas eventyr» – fortellinger
 1978: Vidar Sandbeck: «Ferie i Hamnehagen» – barnebok
 1978: Einar Seim: «Kort og godt» – ordtak-samling
 1979: «Paradox» – tegneserie sammen med Jon Bing og Tor Åge Bringsværd
 1979: Vidar Sandbeck: «Påsans viser» – viser 
 1979: Ove André Eriksen: «Grovt sagt» – vitser
 1980: André Bjerke: «Moro-vers» – dikt 
 1981: Anders Havnelid: «Eventyret om Gro Roseraud og riddar Skalle» – barnebok
 1981: Vidar Sandbeck: «Den nye gutten» – barnebok
 1981: Jón Sveinbjørn Jónsson: «Serum serum» – barnebok
 1981: Asbjørnsen og Moe: «Det var en gang» – eventyr
 1982: Tor Edvin Dahl: «Vårherre vender tilbake!» – fabel
 1982: Vidar Sandbeck: «Mistenkelige fotspor» – barnebok
 1982: Jón Sveinbjørn Jónsson: «Pelle Parafins bøljeband og automatspøkelsene» – barnebok
 1983: Vidar Sandbeck: «Kjære broder» – roman
 1984: Vidar Sandbeck: «Dobbeltgjengen» – barnebok
 1984: Villy Sørensen: «Ragnarokk» – 
 1984: Per Knutsen: «Trilofytten» – barnebok
 1984: Gro Røsth: «Piranda hestekatt» – barnebok
 1985: Vidar Sandbeck: «Jul i Myra» – barnebok
 1985: Tor Edvin Dahl: «Frosken» – barnebok/lærebok
 1985: Sidsel Mørck: «Hemmeligviser og vers» – barnebok
 1986: Vidar Sandbeck: «Heltene i Hungerholt» –
 1986: Tor Edvin Dahl: «Den hvite natten» – barnebok
 1987: Tor Edvin Dahl: «Den ensomme hodeskallen» – barnebok
 1989: Hans Hansen: «Tramperne» – barnebok
 1990: Asbjørnsen og Moe: «Kvernen som står og maler på havsens bunn» – barnebokAsbjørnsen og Moe: «Kvernen som står og maler på havsens bunn» (1990)
 1990: Asbjørnsen og Moe: «Gutten som gikk til nordenvinden og krevde igjen melet» – barnebokAsbjørnsen og Moe: «Gutten som gikk til nordenvinden og krevde igjen melet» (1990)
 1990: Kristian Rishøi: Lillebatman og moringene – barnebokKristian Rishøi: «Lillebatman og moringene»
 1991: Knut Evensen: «Snurrebassenes opprør»Knut Evensen: «Snurrebassenes opprør» (1991)
 1991: Sidsel Mørck: «Erta berta sukkerta – samlede barnevers»Sidsel Mørck: «Erta berta sukkererta» (1991)
 1992: Annemarta Borgen: «Urtehagen på Knatten» – essays/sakprosaAnnemarta Borgen: «Urtehagen på Knatten» (1992)
 1993: Vidar Sandbeck: «Påsan» – barnebøker i samlingVidar Sandbeck: «Påsan» (1993)
 1994: H. C. Andersen: «Den stygge andungen, Kloss-Hans, Keiserens nye klær» – eventyr
 1995: Halvor Roll: «Undre meg, fordundre meg»Halvor Roll:‹Undre meg fordundre» (1995)
 1995: Gro Røsth: Respekka og den rare mammaen – barnebokGro Røsth: «Respekka og den rare mammaen» (1995)
 1998: Anne Østgaard: «Nette Nellys nese og andre vanvittige vers» – barnebokAnne Østgaard: «Nette Nellys nese og andre vanvittige vers» (1998)
 1998: Tor Edvin Dahl: «Den forheksede ringen» – barnebokTor Edvin Dahl: «Den forheksede ringen» (1998)
 2000: Lars Saabye Christensen: «Mann for sin katt» – barnebok
 2001: Trond Brænne: «Kollentrollet»
 2002: Jonas Bergvall Henmo og Sverre Henmo: «Den gode ridder Kaspar den vaktsomme falk» – barnebok 
 2003: Knut Faldbakken: «Nissen på Breistad» – barnebok
 2004: Jonas Bergvall Henmo og Sverre Henmo: «Ridder solbrillers sleipe plan» – barnebok
 2005: Christian Bråtebekken: «Birger bilberger og burger-mysteriet» – barnebok
 2006: «Når lauvet sprett : 111 nye saftige»
 2007: Christian Bråtebekken: Birger bilberger redder verden
 2007: Solveig Bøhle: Utgått på dato?
 2007: Lars Saabye Christensen: Ordiord
 2009: Gert Nygårdshaug: Samlede eventyr

 Priser 
 1979: Kultur- og kirkedepartementets tegneseriepris for barne- og ungdomslitteratur for «Paradox», sammen med Jon Bing og Tor Åge Bringsværd
 2005: Riksmålsforbundets barne- og ungdomsbokpris for barneboka «Post»

 Referanser 

 Eksterne lenker 

 Cappelen Damm om Rune Johan Andersson og bøkene hans 
 Norsk barnebokinstitutts presentasjon av Rune Johan Andersson som månedens illustratør mars 2010 

Kategori:Norske illustratører
Kategori:Norske avistegnere
Kategori:Norske barnebokforfattere
Kategori:Vinnere av kulturdepartementets barnebokpriser